section_heading: Televizijski serijal
paragraph_text: Prva sezona anime serijala (1965. – 1966.) kroz 52 epizode prati odrastanje i pustolovine Kimbe i njegovih prijatelja kao kralja džungle koji pritom slijedi očeve ideje i ideale, dok druga sezona serijala (1966. – 1967.) kroz još 26 epizoda prati pustolovine Kimbe kao odraslog lava koji već ima i svoju obitelj. I premda izvorna manga ima tragičan završetak, druga sezona anime serijala završava sretno jer je kod nje sam Tezuka promijenio završetak i iznio svoju prvotnu viziju završetka u odnosu na završetak mange.<ref>Leo the Lion: Special Edition (pristupljeno 25. ožujka 2014.) Treća sezona serijala (1989. – 1990.) od također 52 epizode je "mračniji" i depresivniji remake prve sezone lišen topline istoga, te u njoj Kimba više nema osobine superjunaka kao u prve dvije sezone.